Цветан Диковски
Исихия

chitanka.info

Бе сякаш в мрака лъч на провидение,

що не оставя никакво съмнение,

начало на едно преображение.

И лутах се и скитах по земята,

понесъл вечна истина позната —

Господен път и път към светлината.

Но срещах само хорската насмешка

и скверни подигравки — думи тежки,

безверие и страсти нечовешки.

Не търсех слава, нито земно щастие,

а лек за своите греховни страсти.

Вий може би сте прави исихасти!

И пак дерзая да се преоткрия,

душата тази огнена стихия

да слея с Божи Дух във исихия…

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.